Author: administrator
Last saved by: viktoria.radvanska
Company: Abyss

Predkladacia správa

 
            Materiál sa predkladá ako iniciatívny a vzhľadom na svoj charakter nebol predložený na medzirezortné pripomienkové konanie.
 
            Na pozvanie predsedu vlády Slovenskej republiky Roberta Fica sa v dňoch 25.-26. júna 2009 uskutoční oficiálna návšteva predsedu vlády Jordánskeho hášimovského kráľovstva a ministra obrany Nadera Al-Dahabiho v Slovenskej republike. 
 
            Cieľom návštevy jordánskeho predsedu vlády je prehlbovanie dvojstrannej spolupráce  a vzájomných vzťahov so zreteľom na perspektívy ich ďalšieho rozvoja (aj v nadväznosti na návštevu jordánskeho kráľa v SR dňa 7.apríla 2009 na pozvanie prezidenta SR). Obsahom rokovaní budú okrem zhodnotenia doterajšej úrovne slovensko-jordánskych vzťahov aj témy týkajúce sa hospodárskej spolupráce, v oblasti energetiky, cestovného ruchu, kultúry, výmeny študentov a ďalších sférach. Počas návštevy by sa malo podpísať aj niekoľko Memoránd o porozumení. V delegácii predsedu vlády budú aj dvaja ministri – pre priemysel a obchod, a pre dopravu. Do SR pricestuje aj skupina jordánskych podnikateľov. Dňa 26.júna sa takisto uskutoční slovensko-jordánske ekonomické fórum, na ktorom sa očakáva aj prítomnosť oboch predsedov vlád.